

***REPUBLIKA HRVATSKA***

***VUKOVARSKO – SRIJEMSKA ŽUPANIJA***

***OPĆINA TOVARNIK***

***OPĆINSKO VIJEĆE***

***KLASA:021-05/16-06/07***

***URBROJ:2188/12-04-16-1***

***Tovarnik, 20. prosinca 2016. g.***

 ***ZAPISNIK***

***sa 24. sjednice Općinskog vijeća Općine Tovarnik održane 20. prosinca 2016. godine u Općini Tovarnik s početkom u 18,00 sati***

*( usvojeni zapisnik )*

*Nazočni vijećnici:Marinko Beljo,predsjednik Općinskog vijeća,Miroslav Tutiš,dopredsjednik*

 *Stjepan Filić,dopredsjednik,Franjo Ćuk, Marinko Glavašić*

 *Davor Bandić,Đuro Basarić, Jovan Strehaljuk,Ivan Soldo,*

 *Darko Josić,Antun Ivanković*

*Izočni: Jozo Nikić, Dubravko Blašković,Đuro Lukšić(opravdali izostanke)*

*Ostali nazočni: Ruža Veselčić - Šijaković, načelnica Općine Tovarnik, Jasmin Budinski,*

 *zamjenik načelnice, Elizabeta Širić, pročelnica JUO*

*Zapisničar: Mirjana Matizović*

*Sjednici nazočno 11 vijećnika*

 *Predsjednik Općinskog vijeća ( predsjedavajući), Marinko Beljo je otvorio sjednicu*

 *i pozdravio nazočne te predložio na usvajanje dnevni red dostavljen vijećnicima u pozivima.*

*Načelnica je predložila dopunu ( točka 12) tako da je predsjedavajući dao na glasovanje sljedeći:*

 *Dnevni red:*

 *1.Usvajanje zapisnika sa 23. sjednice Opć.vijeća održane dana 1. prosinca 2016.*

 *2. Donošenje trećih izmjena i dopuna proračuan Općine tovarnik za 2016. te izmjena*

 *I dopuna plana razvojnih programa koji su doneseni uz proračun*

 *3. Donošenje proračuna Općine Tovarnik za 2017. godinu, projekcija 2018-2019 i Plana*

 *razvojnih programa te pripadajućih programa kako slijedi:*

 *- program gradnje objekata i uređaja komunalne infrastrukture za 2017.g. u*

 *sastavu kojega je program gradnje objekata za gospodarenje otpadom za 2017.g.*

 *- program održavanja objekata i uređaja komunalne infrastrukture za 2017.g.*

 *- program utroška sredstava od šumskog doprinosa za 2017.g.*

 *- program utroška sredstava ostvarenih od naknade za zadržavanje nezakonito*

 *izgrađenih zgrada za 2017.g.*

 *- program utroška sredstava ostvarenih od prodaje,zakupa i dugogodišnjeg zakupa*

 *poljoprivrednog zemljišta u vlasništvu RH za 2017.g.*

 *- program utroška sredstava od prodaje stanova i kuća u državnom vlasništvu*

 *za 2017.g.*

 *- socijalni program za 2017.g.*

 *- program javnih potreba u športu, kulturi i ostalih potreba civilnog društva*

 *za 2017.g.*

*4. Donošenje Odluke o izvršenju proračuna Općine Tovarnik za 2017.g.*

*5. Donošenje izmjena i dopuna programa potpora poljoprivredi na području Općine Tovarnik*

 *za 2016.g.*

*6. Donošenje programa potpora poljoprivredi na području Općine Tovarnik za 2017.g.*

*7.Donošenje procjene ugroženosti od požara za područje Općine Tovarnik*

*8. Donošenje Plana zaštite od požara za područje Općine Tovarnik*

*9.Donošenje analize stanja sustava civilne zaštite na području Općine Tovarnik u 2016.g.*

*10. Donošenje godišnjeg plana razvoja sustava civilne zaštite na području Općine Tovarnik za 2017.g.*

*11.Rješavanje o zahtjevu Mate Pavličića*

*12. Donošenje Odluke o poništenju Odluke o donošenju strategije razvoja Općine Tovarnik*

 *2016-2020.godine.*

*13. Razno*

*Dnevni red usvojen j e d n o g l a s n o.*

***AD.1.***

*Zapisnik sa 23. Sjednice Općinskog vijeća održane 01.12.2016.godine*

*usvojen j e d n o g l a s n o .*

 ***AD.2.***

***Pojašnjenje:Općinska načelnica***

*Prijedlog trećih izmjena i dopuna proračuna Općine Tovarnik za 2016.godinu*

 *Dostavljen je vijećnicima u radnim materijalima te je predsjedavajući nakon kraćeg obraćanja načelnice otvorio r a s p r a v u:*

***A.Ivanković****- traži sljedeća pojašnjenja:*

 *-pitanje pomoći obiteljima i kućanstvima, planirano 50.000,00 a utrošeno 75.000,00*

 *- izgradnja mostova i prilaza*

 *- javna rasvjeta*

 *- uređenje dječjeg igrališta*

 *- ostale naknade fizičkim osobama*

***Načelnica:***

 *-neplanirane bolesti i smrtni slučajevi u obiteljima, nepogode koje su uništile*

 *obiteljske kuće presudne su za povećanje stavke*

* *Županija je uplatila sredstva za izgradnju dječjeg igrališta u vrtiću*
* *mostići i ćuprije su izgrađeni jer su bili u lošem stanju te su izgrađeni*

*istovremeno sa stazama čija je izgradnja bila u planu*

* *naknade fizičkim osobama se odnose na zahtjev Mate Pavličića koji je na dnevnom redu za rješavanje*

***Predsjednik vijeća****, postavlja pitanje rješavanja zamolbe Martine Asić iz Ilače koja je dostavljena Općinskom vijeću na razmatranje, a radi se o slijedećem:*

*Općinsko vijeće je donijelo odluku sufinanciranju prvootkupa kuće 19.09.2016., a mlada obitelj je kuću kupila dva dana ranije. Mole Vijeće da im pomogne pri kupnji kuće.*

*Načelnica navodi još jedan slučaj kupnje kuće u veljači tekuće godine i obraćanja Općini za financijsku pomoć. Ističe da odluku koju je donijelo Opć. vijeće ne možemo mijenjati.*

***Darko Josić****- upozorava da treba voditi računa da podnositelji zahtjeva za financijsku pomoć budu isključivo osobe koje su kupile kuću , a ne oni kojima je darovana.*

*Nakon kraće rasprave i zajedničkog stava da se mladim ljudima mora pomoći (u cilju zadržavanja na ovim prostorima), Općinsko vijeće donosi:*

***Odluku da vlasnici kuća kupljenih u razdoblju od 01.01.2016. do 31.12.2016.g. mogu podnijeti zahtjev u Općinu Tovarnik za financijsku pomoć. Sredstva će biti osigurana u proračunu za 2017. godinu.***

*Odluka donesena j e d n o g l a s n o.*

*Nakon donošenja ove Odluke, predsjednik vijeća je dao na glasovanje izmjene i dopune proračuna za 2016.godinu.*

*Općinsko vijeće donosi:*

***Odluku o usvajanju trećih izmjena i dopuna proračuna Općine Tovarnik za 2016. godinu te izmjena i dopuna plana razvojnih programa koji su doneseni uz proračun.***

*Odluka donesena većinom glasova*

*10 – za; 1 – suzdržan*

***AD.3.***

***Donošenje proračuna za 2017.god. projekcija 2018-2019 i plana razvojnih programa.***

***Pojašnjenje:Općinska načelnica***

*Radni materijali( prijedlog proračuna za 2017.g te projekcija proračuna 2018 - 2019.) dostavljen je vijećnicima u zakonskom roku 15.11.2016.g. Prijedlog je objavljen i na službenim web stranicama Općine Tovarnik.*

 *Do 9.12.2016. ( rok za podnošenje prijedloga) nije pristigao niti jedan prijedlog niti primjedba od strane građana ni vijećnika.*

*Dana 13.12.2016.g. u dogovoru sa predsjednikom Općinskog vijeća. Prijedlog proračuna u manjem dijelu je izmijenjen:*

*- unesena nova stavka, kuća A.G.Matoš- 100.000,00 kn*

*- povećan rashod za manifestaciju Festival voćnih rakija… na 150.000,00 kn*

*- smanjen rashod za izgradnju mrtvačnice na pravosl. groblju, a dodana stavka*

 *izgradnja tribina na malonogometnom igralištu u iznosu 100.000,00 kn*

*RASPRAVA:*

*Raspravu je započeo* ***Franjo Ćuk*** *o sredstvima osiguranim u proračunu za uređenje Spomen kuće A.G.Matoša. Podržava projekt i nastavak radova , ali ne na ovakav način. Smatra da sredstva nije sigurno uplatiti na račun Društva A.G.Matoš-a zbog trenutnog statusa društva i predsjednika Ž.Anića sa kojim Općina ima lošu komunikaciju.*

*Isto mišljenje dijele i načelnica, predsjednik vijeća, te vijećnici Ivan Soldo, Darko Josić*

*i Stjepan Filić koji su se uključili u raspravu.*

***Predsjednik Vijeća*** *ističe da ne može Ministarstvo kulture financirati izgradnju kuće, a općina ništa. Općina neće dati sredstva Društvu i Željku Aniću, već ih osiguravamo u proračunu za praćenje projekata u kojima sudjelujemo zajedno sa Ministarstvom.*

*Ivan Soldo, smatra da moramo imati konsenzus kada su u pitanju oni koji se žele uključiti u završetak projekta Matoševe kuće.*

*Kako rasprave više nije bilo, predsjedavajući je točku dao na glasovanje.*

*Općinsko vijeće donosi:*

***Odluku o donošenju Proračuna Općine Tovarnik za 2017. godinu s projekcijom za 2018-2019 godinu.***

*Odluka donesena većinom glasova:*

*10-za; 1-suzdržan*

***PRIJEDLOG PLANA RAZVOJNIH PROGRAMA 2017-2019 I PROGRAMA KOJI PRATE PRORAČUN***

***Pojašnjenje:načelnica***

*Plan razvojnih programa kojim se definiraju ciljevi i prioriteti razvoja, načelnica je kratko po stavkama pojasnila vijećnicima, redom kako stoji u radnim materijalima.*

*RASPRAVA:*

***Antun Ivanković*** *predlaže:*

 *- da se izgradi staza u ulici Marinka Petrušić (iza kuće Janka Ivešića gdje nogostup*

 *niti ne postoji*

 *- uređenje WC-a kod malonogometnog igrališta*

*Prijedlozi prihvaćeni.*

*Općinsko vijeće donosi:*

***Odluku o usvajanju Plana razvojnih programa 2017-2019 godinu i programa koji prate proračun***

*Odluka donesena većinom glasova:*

*10 – za; 1- suzdržan*

***AD.4.***

*Rasprave nije bilo.*

*Općinsko vijeće donosi:*

***Odluku o izvršenju Proračuna Općine Tovarnik za 2017.godinu.***

*Odluka donesena većinom glasova.*

*10-za;1- suzdržan*

***AD.5.***

***Izvjestitelj:Zamjenik načelnice***

*Rasprave nije bilo.*

*Općinsko vijeće donosi:*

***Odluku o dopuni programa potpora u poljoprivredi u 2016. godini.***

*Odluka donesena jednoglasno.*

***AD.6.***

***Izvjestitelj: Zamjenik načelnice***

*Pročitan prijedlog potpora za 2017. godinu*

*Nakon kraće rasprave i pojašnjenja Zamjenika načelnice za mjeru 9. Općinsko vijeće donosi:*

***Program potpora poljoprivredi na području Općine Tovarnik za 2017. godinu***

*Odluka donesena jednoglasno.*

***AD.7.***

***Izvjestitelj:Zamjenik načelnice***

*Procjena ugroženosti je urađena u digitalnom obliku te će primjerak (CD) biti dostavljen svakom vijećniku.*

*Rasprave nije bilo.*

*Općinsko vijeće donosi:*

***Odluku o donošenju procjene ugroženosti od požara za područje Općine Tovarnik.***

*Odluka donesena jednoglasno.*

***AD.8.***

***Izvjestitelj:Zamjenik načelnice***

*Plan zaštite od požara je urađen u digitalnom obliku te će primjerak (CD) biti dostavljen svakom vijećniku.*

*Rasprave nije bilo.*

*Općinsko vijeće donosi:*

***Odluku o donošenju plana zaštite od požara za područje Općine Tovarnik****.*

*Odluka donesena jednoglasno.*

***AD.9.***

***Izvjestitelj:Zamjenik načelnice***

*Rasprave nije bilo.*

*Općinsko vijeće donosi:*

***Odluku o usvajanju sustava analize stanja sustava civilne zaštite na području Općine Tovarnik.***

*Odluka donesena jednoglasno.*

***AD.10.***

***Izvjestitelj:Zamjenik načelnice***

*Rasprave nije bilo.*

*Općinsko vijeće donosi:*

***Godišnji plan razvoja sustava civilne zaštite na području Općine Tovarnik za 2017. godinu.***

*Odluka donesena jednoglasno.*

***AD.11.***

***RJEŠAVANJE ZAMOLBE MATE PAVLIČIĆ***

*Pravno mišljenje je dala pročelnica E.Širić*

***Pročelnica*** *naglašava da je istražila sve pravne mogućnosti kako bi se našlo rješenje u korist podnositelja zamolbe no obeštećenje koje M.Pavličić traži je teško riješiti zbog nedostatka dokaza. Podnositelj zamolbe tvrdi da je dolazio u Općinu Tovarnik i tražio otkup predmetnog stana koji je tada bio u vlasništvu bivše Općine Vukovar, ali nije podnio zahtjev jer ga se uvjeravalo da će se to riješiti u njegovu korist kada se za to steknu određeni preduvjeti (sukcesija, etažiranje i sl.).*

*Općina Tovarnik nema ništa dokumentirano što bi poslužilo kao dokaz.*

*Nama bi bilo najbolje da imamo sudsku presudu pa da putem toga isplatimo obeštećenje koje*

*podnositelj zamolbe traži.*

***Predsjednik vijeća*** *predlaže da se imenuje povjerenstvo koje će procijeniti njegovu štetu.*

*U pitanju je hrvatski branitelj koji nije ostvario nikakva prava niti na stan niti na obnovu.*

*Obiteljsku kuću je sam gradio vlastitim sredstvima. Uredu za obnovu je podnio zahtjev za obnovu za predmetni stan koji je tada bio vlasništvo tadašnje Općine Vukovar.*

*Njegov sin trenutno sa obitelji boravi u tom stanu, ali je pravo ostvario putem natječaja.*

***Pročelnica*** *smatra da je problem obeštećenje koje podnositelj zamolbe traži i da nitko od nas ne može utvrditi postojanje te štete nego bi to moralo utvrđivat neko neovisno stručno tijelo ili*

*u parnici.*

***Predsjednik vijeća*** *predlaže da se pozove sudskog vještaka koji će utvrditi činjenično stanje i odrediti visinu štete.*

*Netko od vijećnika je upitao:što ako on utvrdi da je šteta 150.000,00 kuna? To bi bilo nepovoljno za Općinu.*

***Pročelnica*** *smatra da ako se u parnici ili putem sudskog vještaka utvrdi postojanje štete u bilo kojoj visini, da je onda pravedno da se taj iznos i isplati.*

*Vijećnik* ***D.Bandić*** *je mišljenja da ovaj slučaj ne možemo nazvati obeštećenje već nagodba*

*između Mate Pavličić i Općine Tovarnik.*

***Predsjednik vijeća*** *daje prijedlog pozitivnog rješavanja Nagodbe sa Matom Pavličić i isplate*

*Sredstava u iznosu 55.000,00 kuna.*

*Općinsko vijeće je prihvatilo prijedlog te donosi:*

***Odluku o nagodbi Općine Tovarnik i Mate Pavličić i isplate sredstava u iznosu***

 ***55.000,00 kuna.***

*Odluka donesena jednoglasno.*

***AD.12.***

***Predlagatelj:Općinska načelnica***

*Rasprave nije bilo.*

*Općinsko vijeće donosi:*

***Odluku o poništenju odluke o donošenju Strategije*** *razvoja* ***Općine Tovarnik 2016 – 2020.g.***

*Odluka donesena jednoglasno.*

***AD.13.***

*Predsjedavajući je utvrdio datum održavanja Svečane sjednice u prigodi božićnih i novogodišnjih blagdana, 28. prosinca u 13,00 sati i pozvao sve vijećnike da se odazovu.*

*Poželio je svima sretne predstojeće blagdane te zaključio sjednicu s radom u 19,30 sati.*

*ZAPISNIČAR PREDSJEDNIK OPĆINSKOG VIJEĆA*

*Mirjana Matizović Marinko Beljo*